stanford-oval/wikipedia huggingface dataset:
ปลาไหลริบบิ้น

| ปลาไหลริบบิ้น |
| --- | --- |

สถานะการอนุรักษ์
 ความเสี่ยงต่ำ  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Actinopterygii
อันดับ:: Anguilliformes
วงศ์:: Muraenidae
สกุล:: Rhinomuraena Garman, 1888
สปีชีส์:: R.  quaesita
ชื่อทวินาม
Rhinomuraena quaesita Garman, 1888

ชื่อพ้อง
 Rhinomuraena amboinensis Barbour, 1908
ปลาไหลริบบิ้น (อังกฤษ: Ribbon eel, Black leafnosed moray eel, Black ribbon eel, Ribbon moray; ชื่อวิทยาศาสตร์: Rhinomuraena quaesita) เป็นปลาทะเลชนิดหนึ่ง อยู่ในวงศ์ปลาไหลมอเรย์ (Muraenidae) และจัดเป็นปลาเพียงชนิดเดียวเท่านั้นที่อยู่ในสกุล Rhinomuraena
จัดเป็นปลาไหลมอเรย์ขนาดเล็ก มีสีสันสดใส  และสามารถเปลี่ยนเพศได้ตามวัย  นั้นคือเมื่อยังเล็ก ลำตัวเป็นสีดำ โดยที่ไม่สามารถรู้ได้ว่าเป็นตัวผู้หรือตัวเมีย  แต่เมื่อโตขึ้นลำตัวเป็นสีน้ำเงินและเป็นตัวผู้และเมื่อมีอายุมากขึ้นอีกลำตัวเป็นสีเหลืองและกลายเป็นตัวเมีย
กินสัตว์น้ำขนาดเล็กเป็นอาหาร โดยปลาไหลจะยืดตัวออกจากรูเพื่อหาอาหาร โดยปกติจะซ่อนตัวอยู่ในรูตามพื้นทะเล ซึ่งเป็นทราย
มีขนาดความยาวเต็มที่ประมาณ 1 เมตร เป็นปลาที่พบได้น้อย กระจายพันธุ์อยู่ในมหาสมุทรอินเดียและแปซิฟิก ในน่านน้ำไทยก็พบได้น้อย โดยพบได้ทั้งทางฝั่งทะเลอันดามันและอ่าวไทย เช่น   เกาะเต่า, หมู่เกาะสิมิลัน เป็นต้น
เป็นปลาที่สร้างสีสันให้แก่การดำน้ำ และมีบางส่วนที่ถูกจับไปขายเป็นปลาสวยงาม
แหล่งข้อมูลอื่น

รูปและข้อมูลจาก Fishbase.org (อังกฤษ)
ข้อมูลที่เกี่ยวข้องกับ Rhinomuraena quaesita ที่วิกิสปีชีส์
อำเภอเมืองสมุทรสาคร

| อำเภอเมืองสมุทรสาคร |
| --- | --- |
อำเภอ
การถอดเสียงอักษรโรมัน
 • อักษรโรมัน: Amphoe Mueang Samut Sakhon
เรือข้ามฟากแม่น้ำท่าจีน
แผนที่จังหวัดสมุทรสาคร เน้นอำเภอเมืองสมุทรสาคร
พิกัด: 13°32′54″N 100°16′24″E﻿ / ﻿13.54833°N 100.27333°E﻿ / 13.54833; 100.27333
ประเทศ:  ไทย
จังหวัด: สมุทรสาคร
พื้นที่
 • ทั้งหมด: 492.04 ตร.กม. (189.98 ตร.ไมล์)
ประชากร (2564)
 • ทั้งหมด: 304,251 คน
 • ความหนาแน่น: 618.35 คน/ตร.กม. (1,601.5 คน/ตร.ไมล์)
รหัสไปรษณีย์ : 74000
รหัสภูมิศาสตร์: 7401
ที่ตั้งที่ว่าการ: ที่ว่าการอำเภอเมืองสมุทรสาคร ถนนเศรษฐกิจ 1 ตำบลมหาชัย อำเภอเมืองสมุทรสาคร จังหวัดสมุทรสาคร 74000
 ส่วนหนึ่งของสารานุกรมประเทศไทย
เมืองสมุทรสาคร เป็นอำเภอศูนย์กลางการปกครองของจังหวัดสมุทรสาคร และยังเป็นอำเภอปริมณฑลของกรุงเทพมหานคร ทำให้มีความเจริญในด้านนิคมอุตสาหกรรมและการตลาด
ศาลพันท้ายนรสิงห์ ตำบลพันท้ายนรสิงห์
วัดโคกขาม ตำบลโคกขาม
วัดใหญ่บ้านบ่อ บ้านคลองหลวง ตำบลบ้านบ่อ
ที่ตั้งและอาณาเขต

อำเภอเมืองสมุทรสาครมีอาณาเขตติดต่อกับเขตการปกครองข้างเคียง เรียงตามเข็มนาฬิกา ดังนี้
ทิศเหนือ ติดต่อกับอำเภอบ้านแพ้วและอำเภอกระทุ่มแบน
ทิศตะวันออก ติดต่อกับเขตบางบอนและเขตบางขุนเทียน (กรุงเทพมหานคร)
ทิศใต้ ติดต่อกับอ่าวไทย
ทิศตะวันตก ติดต่อกับอำเภอเมืองสมุทรสงคราม (จังหวัดสมุทรสงคราม) และอำเภอบ้านแพ้ว
การแบ่งเขตการปกครอง > การปกครองส่วนภูมิภาค

อำเภอเมืองสมุทรสาครแบ่งเขตการปกครองออกเป็น18 ตำบล 116 หมู่บ้าน ได้แก่
| ลำดับ | อักษรไทย | อักษรโรมัน | จำนวนหมู่บ้าน | จำนวนประชากร (ธันวาคม 2565) | แผนที่ |
| --- | --- | --- | --- | --- | --- |
| 1. | มหาชัย | Maha Chai | – | 48,793 |  |
| 2. | ท่าฉลอม | Tha Chalom | – | 7,936 |  |
| 3. | โกรกกราก | Krokkrak | – | 4,786 |  |
| 4. | บ้านบ่อ | Ban Bo | 9 | 8,567 |  |
| 5. | บางโทรัด | Bang Tho Rat | 10 | 8,561 |  |
| 6. | กาหลง | Ka Long | 8 | 4,572 |  |
| 7. | นาโคก | Na Khok | 6 | 3,659 |  |
| 8. | ท่าจีน | Tha Chin | 7 | 11,622 |  |
| 9. | นาดี | Na Di | 9 | 28,146 |  |
| 10. | ท่าทราย | Tha Sai | 8 | 31,468 |  |
| 11. | คอกกระบือ | Khok Krabue | 6 | 9,984 |  |
| 12. | บางน้ำจืด | Bang Nam Chuet | 6 | 14,828 |  |
| 13. | พันท้ายนรสิงห์ | Phanthai Norasing | 8 | 38,986 |  |
| 14. | โคกขาม | Khok Kham | 10 | 24,142 |  |
| 15. | บ้านเกาะ | Ban Ko | 8 | 18,516 |  |
| 16. | บางกระเจ้า | Bang Krachao | 9 | 11,249 |  |
| 17. | บางหญ้าแพรก | Bang Ya Phraek | 6 | 25,666 |  |
| 18. | ชัยมงคล | Chai Mongkhon | 6 | 4,061 |  |
การแบ่งเขตการปกครอง > การปกครองส่วนท้องถิ่น

ท้องที่อำเภอเมืองสมุทรสาครประกอบด้วยองค์กรปกครองส่วนท้องถิ่น 17 แห่ง ได้แก่
เทศบาลนครสมุทรสาคร ครอบคลุมพื้นที่ตำบลมหาชัย ตำบลท่าฉลอม และตำบลโกรกกรากทั้งตำบล
เทศบาลเมืองพันท้ายนรสิงห์ ครอบคลุมพื้นที่ตำบลพันท้ายนรสิงห์ทั้งตำบล
เทศบาลตำบลบางปลา ครอบคลุมพื้นที่บางส่วนของตำบลบ้านเกาะ
เทศบาลตำบลนาดี ครอบคลุมพื้นที่ตำบลนาดีทั้งตำบล
เทศบาลตำบลท่าจีน ครอบคลุมพื้นที่ตำบลท่าจีนทั้งตำบล
เทศบาลตำบลบางหญ้าแพรก ครอบคลุมพื้นที่ตำบลบางหญ้าแพรกทั้งตำบล
เทศบาลตำบลคอกกระบือ ครอบคลุมพื้นที่ตำบลคอกกระบือทั้งตำบล
องค์การบริหารส่วนตำบลบ้านบ่อ ครอบคลุมพื้นที่ตำบลบ้านบ่อทั้งตำบล
องค์การบริหารส่วนตำบลบางโทรัด ครอบคลุมพื้นที่ตำบลบางโทรัดทั้งตำบล
องค์การบริหารส่วนตำบลกาหลง ครอบคลุมพื้นที่ตำบลกาหลงทั้งตำบล
องค์การบริหารส่วนตำบลนาโคก ครอบคลุมพื้นที่ตำบลนาโคกทั้งตำบล
องค์การบริหารส่วนตำบลท่าทราย ครอบคลุมพื้นที่ตำบลท่าทรายทั้งตำบล
องค์การบริหารส่วนตำบลบางน้ำจืด ครอบคลุมพื้นที่ตำบลบางน้ำจืดทั้งตำบล
องค์การบริหารส่วนตำบลโคกขาม ครอบคลุมพื้นที่ตำบลโคกขามทั้งตำบล
องค์การบริหารส่วนตำบลบ้านเกาะ ครอบคลุมพื้นที่ตำบลบ้านเกาะ (เฉพาะนอกเขตเทศบาลตำบลบางปลา)
องค์การบริหารส่วนตำบลบางกระเจ้า ครอบคลุมพื้นที่ตำบลบางกระเจ้าทั้งตำบล
องค์การบริหารส่วนตำบลชัยมงคล ครอบคลุมพื้นที่ตำบลชัยมงคลทั้งตำบล
การคมนาคม > ถนน

ถนนสายสำคัญในอำเภอเมืองสมุทรสาคร ได้แก่
ถนนพระรามที่ 2
ถนนเอกชัย
ถนนเศรษฐกิจ
การคมนาคม > ขนส่งทางบก > หมวด 1 กทม.

สาย 7 รพ.เอกชัย - หัวลำโพง (เอกชน)
สาย 68 สมุทรสาคร - บางลำพู (ขสมก.)
สาย 120 สมุทรสาคร - แยกบ้านแขก (เอกชน)
สาย 529 วัดพันท้ายนรสิงห์ - อนุสาวรีย์ชัยสมรภูมิ (เอกชน)
สาย 529E วัดพันท้ายนรสิงห์ - ทางด่วน - หมอชิต 2 (เอกชน)
สาย 4-18 (105เดิม) สมุทรสาคร - คลองสาน (เอกชน)
การคมนาคม > ขนส่งทางบก > หมวด 2

สาย 76 กรุงเทพ - สมุทรสงคราม
การคมนาคม > ขนส่งทางบก > หมวด 3

สาย 402 นครปฐม - สมุทรสาคร
การคมนาคม > ขนส่งทางราง

สถานีรถไฟมหาชัย
ที่หยุดรถไฟท่าฉลอม
เควิน ฟิลลิปส์

| 0 | 1 | 2 | 3 |
| --- | --- | --- | --- |
 เควิน ฟิลลิปส์ขณะเล่นให้กับเวสต์บรอมวิชอัลเบียน
ข้อมูลส่วนตัว
ชื่อเต็ม:  เควิน มาร์ก ฟิลลิปส์ (Kevin Mark Phillips)
วันเกิด:   (1973-07-25) 25 กรกฎาคม ค.ศ. 1973 (51 ปี)
สถานที่เกิด:  ฮิตชิน, อังกฤษ
ส่วนสูง:  5 ft 7 in (1.70 m)
ตำแหน่ง:  กองหน้า
สโมสรเยาวชน
1985–1991:  เซาแธมป์ตัน
สโมสรอาชีพ*
| ปี |  ทีม |  ลงเล่น |  (ประตู) |
| 1991–1994 |  เบลดอคทาวน์ |   |   |
| 1994–1997 |  วัตฟอร์ต |  59 |  (24) |
| 1997–2003 |  ซันเดอร์แลนด์ |  208 |  (113) |
| 2003–2005 |  เซาแทมป์ตัน |  64 |  (22) |
| 2005–2006 |  แอสตันวิลลา |  23 |  (4) |
| 2006–2008 |  เวสต์บรอมมิชอัลเบียน |  71 |  (38) |
| 2008–2011 |  เบอร์มิงแฮมซิตี |  69 |  (19) |
| 2011–2013 |  แบล็กพูล |  56 |  (18) |
| 2013 |  → คริสตัลพาเลซ (ยืมตัว) |  14 |  (6) |
| 2013–2014 |  คริสตัลพาเลซ |  4 |  (0) |
| 2014 |  เลสเตอร์ซิตี |  11 |  (2) |
| รวม |   |  579 |  (246) |
ทีมชาติ
| 1998 |  อังกฤษ บี |  1 |  (0) |
| 1999–2002 |  อังกฤษ |  8 |  (0) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 18:11, 02 April 2014 (UTC)
เควิน ฟิลลิปส์ (อังกฤษ: Kevin Phillips) อดีตนักฟุตบอลอาชีพชาวอังกฤษ และอดีตกองหน้าทีมชาติอังกฤษ
ฟิลลิปส์ มีชื่อเต็มว่า เควิน มาร์ก ฟิลลิปส์ (Kevin Mark Phillips) เกิดเมื่อวันที่ 25 กรกฎาคม ค.ศ. 1973 เคยโด่งดังมีชื่อเสียงมาก่อนกับซันเดอร์แลนด์ ในราวปี ค.ศ. 1999–2000 ในช่วงที่ซันเดอร์แลนด์เลื่อนชั้นขึ้นมาเล่นในพรีเมียร์ลีก รวมถึงติดทีมชาติอังกฤษอยู่ช่วงหนึ่งด้วยเป็นระยะเวลาสั้น ๆ
ปัจจุบัน ฟิลลิปส์ ทำหน้าที่เป็นผู้ฝึกสอนคนหนึ่งให้กับเลสเตอร์ซิตี สโมสรสุดท้ายที่ฟิลลิปส์ลงเล่นให้ด้วยในฐานะนักฟุตบอลอาชีพ
การรับใช้ (ศาสนาซิกข์)

ชายคนหนึ่งกำลังทำ "กรเสวา" (Kar Seva)
ในศาสนาซิกข์ การบริการเพื่อผู้อื่น (อังกฤษ: selfless service) หรือ เซว่า (อังกฤษ: Seva, ปัญจาบ: ਸੇਵਾ) มีระบุไว้ในคัมภีร์ของศาสนา คุรุกรันตสาหิบไว้อย่างชัดเจนว่า เป็นการกระทำเพื่อช่วยเหลือผู้อื่นทั้งบุคคลและสังคม โดยไม่คาดหวังสิ่งใด ๆ ตอบแทน คำว่า "เซ-วา" เป็นคำสันสกฤตโบราณแปลว่า การกระทำเพื่อรับใช้ผู้สูงกว่าโดยผู้ด้อยกว่า หรือถ้าแปลในมุมมองปัจจุบันคือ การมุ่งมั่นเพื่อผู้อื่น แนวคิดการบริการเพื่อผู้อื่นนี้ในเชิงศาสนาเชื่อว่าเป็นการแสดงความรักและความเคารพต่อพระเป็นเจ้าโดยทางอ้อม
ขาลสา

เกศครห์สาหิบในเมืองอานันทปุรสาหิบ สถานที่ก่อตั้งขาลสา
ขาลสา หรือ คาลซ่า (ปัญจาบ: ਖ਼ਾਲਸਾ; khalsa, แปลตรงตัวว่า "เหล่าผู้บริสุทธิ์") หมายถึงกลุ่มนักรบพิเศษของบรรดานักรบซิกข์กลุ่มแรก หรืออาจหมายถึงชุมชนชาวซิกข์ ที่ยอมรับและเชิดชูให้ศาสนาซิกข์เป็นศาสนาและแนวทางการปฏิบัติตนของสมาชิกในชุมชน แนวคิดขาลสาเริ่มต้นขึ้นโดยคุรุโควินทสิงห์ คุรุซิกข์ท่านสุดท้าย ในปี 1699 การก่อตั้งขาลสานั้นถือเป็นจุดเปลี่ยนสำคัญในประวัติศาสนาซิกข์ ชาวซิกข์เฉลิมฉลองการก่อตั้งขาลสาในเทศกาลวิสาขี (Vaisakhi)
คุรุโควินทสิงห์ก่อตั้งขาลสาขึ้นหลังบิดาของท่านถูกประหารชีวิตด้วยการตัดศีรษะโดยจักรวรรดิโมกุล หลังแสดงการต่อต้านการดำเนินคดีกับศาสนิกชนของศาสนาอื่นนอกจากอิสลามซึ่งเป็นศาสนาหลักของจักรวรรดิ นำโดย จักรพรรดิออรังเซพ โดยเฉพาะการดำเนินคดีกับชาวฮินดูในกัศมีร์ที่ไม่ยอมเปลี่ยนศาสนาเป็นอิสลาม นักรบขาลสาจึงถูกก่อตั้งขึ้นเพื่อปกป้องศาสนิกชนซิกข์และฮินดูผู้บริสุทธิ์จากการรุกรานของจักรวรรดิ ขาลสาเข้ามาแทนที่ "วสันต์" และกลายเป็นจุดเริ่มต้นสำคัญของศาสนาซิกข์ในแง่ของการเมืองและการทหาร
ซิกข์ขาลสาจะได้รับชื่อ "สิงห์" (บุรุษ) และ "Kaur" (สตรี) และต้องปฏิบัติตามกฏระเบียบเพิ่มเติม เช่น ห้ามสูบยาสูบ บุหรี่ ดื่มสุรา และห้ามรับประทานเนื้อสัตว์ และมีการแต่งกายพิเศษตาม ก 5 ประการ "ซิกข์สหัชธารี" นั้นตรงข้ามกับซิกข์ขาลสา สหัชธารีจะน้อมนำคำสอนมาปฏิบัติตาม และเชื่อถือในคุรุซิกข์ แต่ไม่เข้าร่วมพิธีรับชื่อ และไม่ปฏิบัติตาม ก 5 ประการ รวมถึงกฎบางกฎ สังคมขาลสาเป็นสังคมบุรุษนำเป็นหลัก จนมาถึงในยุคปัจจุบันที่เริ่มมีสตรีมีบทบาทในตำแหน่งผู้นำมากขึ้น
Service-oriented architecture

Service-oriented architecture (SOA) คือ การสร้างและพัฒนา ซอฟต์แวร์โดยใช้แนวคิดของ โครงสร้างของธุรกิจสมัยใหม่ ซึ่งมาจากแนวคิดที่ได้รับอิทธิพลมาจาก แนวคิดแบบ "รูปแบบ เป็นผลมาจาก การใช้งาน" (form follows function)
SOA คือ ชุดของซอฟต์แวร์หนึ่ง ๆ ที่ถูกออกแบบให้มีลักษณะที่ยืดหยุ่นต่อการใช้งานโดยจะปฏิบัติหน้าที่อยู่ระหว่างเฟส ของการพัฒนาระบบ (systems development) กับ การควบรวมการประมวลผล (integration in computing) ระบบใด ๆ ที่ถูกออกแบบบนพื้นฐานของ SOA นั้น จะประกอบไปด้วยชุดของการปฏิบัติงานที่ทำหน้าที่เป็นตัวควบรวมการให้บริการ ซึ่งสามารถถูกนำมาใช้ได้กับระบบต่าง ๆ ที่หลากหลาย หรือ ระบบที่ถูกแบ่งแยกออกตาม หน่วยงานองค์กร หรือ ธุรกิจที่แตกต่างกัน
SOA ยังเป็นผู้จัดหาการให้บริการต่าง ๆ ให้กับผู้บริโภค เช่น web-based applications ที่ให้บริการในรูปแบบของ SOA-based services ตัวอย่างเช่น หน่วยงาน หรือ แผนกต่าง ๆ ที่ถูกแบ่งแยกภายในองค์กร สามารถนำ SOA service มาประยุกต์ใช้ร่วมกัน โดยระบบจะควบรวมการปฏิบัติแม้แต่ภาษาในการพัฒนาโปรแกรมที่แตกต่างกันแต่ละแผนก ดังนั้น หน่วยงานย่อยต่าง ๆ จึงถูกเรียกว่า Client จะได้รับผลประโยชน์ในการใช้งานและเข้าถึงระบบได้อย่างสะดวก และ เป็นที่เข้าใจง่ายยิ่งขึ้น
ดังนั้น XML จึงเข้ามามีบทบาท เป็นตัวทำหน้าที่เป็น interface ให้กับ ระบบ SOA service
SOA ทำหน้าที่ รวบรวม แอปพลิเคชันต่าง ๆ ที่ถูกพัฒนาในภาษาที่ต่างกัน ที่อยู่ภายในองค์กรเดียวกัน ด้วยวิธีการ Web-based environment และสามารถนำมาประยุกต์ใช้งานได้กับแพลทฟอร์มที่หลากหลายด้วย
ในการติดต่อระหว่างหน่วยงาน แทนที่จะใช้ API ในระบบ SOA ออกแบบหน้าจอ interface ที่ทำงานด้วย Protocols และ functionality
ประเด็นสำคัญคือ การใช้งานของระบบ SOA นั้นจะร้องขอ "loose coupling of services" ด้วย Operating systems และ เทคโนโลยีอื่นที่สนับสนุนการปฏิบัติงานของแอปพลิเคชันเหล่านั้น
SOA แบ่งฟังก์ชันออกเป็นหน่วยหรือ units หรือ การให้บริการ service อย่างชัดเจน ซึ่งผู้พัฒนาสามารถเข้าถึงได้ทางเครือข่ายในกรณีที่อนุญาตให้ผู้ใช้ สามารถใช้งานในการเพิ่มเติม หรือ นำข้อมูลกลับมาใช้ในแอปพลิเคชันนั้น ๆ
การให้บริการและการสื่อสารกันระหว่างผู้ใช้ ด้วยวิธีการส่งต่อข้อมูลในลักษณะที่ถูกกำหนด และสามารถใช้งานร่วมกันได้ ในลักษณะความร่วมมือในกิจกรรมการให้บริการหนึ่ง ๆ หรือมากกว่าก็ได้
SOA เห็นได้อย่างชัดเจนในรูปแบบหนึ่งของการทำงานในลักษณะ distributed computing และ modular programming ที่มีลักษณะเช่นเดียวกันกับ mashups, SaaS และ Cloud Computing เหล่านี้เป็น ลูกหลาน ที่เกิดจากแนวคิดของ SOA
ปลาโนรีเทวรูป

| ปลาโนรีเทวรูป |
| --- | --- |


การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Actinopterygii
อันดับ:: Perciformes
อันดับย่อย:: Acanthuroidei
วงศ์:: Zanclidae
สกุล:: Zanclus Cuvier, 1831
สปีชีส์:: Z.  cornutus
ชื่อทวินาม
Zanclus cornutus (Linnaeus, 1758)

ชื่อพ้อง
  Chaetodon canescens Linnaeus, 1758  Zanclus canescens  (Linnaeus, 1758)  
ปลาโนรีเทวรูป หรือ ปลาผีเสื้อเทวรูป (อังกฤษ: Moorish idol) เป็นปลาทะเลชนิดหนึ่ง มีชื่อวิทยาศาสตร์ว่า  Zanclus cornutus จัดอยู่ในวงศ์ Zanclidae (มาจากภาษากรีกคำว่า zagkios หมายถึง ทแยง) และถือเป็นปลาเพียงชนิดเดียวเท่านั้นที่อยู่ในวงศ์นี้ และสกุล Zanclus
ปลาโนรีเทวรูป มีลักษณะคล้ายคลึงกับปลาในวงศ์ปลาผีเสื้อ (Chaetodontidae) มาก โดยเฉพาะกับปลาโนรี (Heniochus spp.) ซึ่งในอดีตเคยถูกจัดให้อยู่ในวงศ์เดียวกัน แต่ปัจจุบันได้มีการแยกออกมา แต่ที่มีลักษณะคล้ายคลึงกันเป็นผลมาจากการวิวัฒนาการที่มีมาตั้งแต่ยุคก่อนประวัติศาสตร์ ซึ่งปลาโนรีเทวรูปมีความใกล้เคียงกับปลาการ์ตูน (Amphiprioninae) หรือปลาสินสมุทร (Pomacanthidae) มากกว่า
มีลักษณะทั่วไปคล้ายกับปลาโนรีครีบยาว (H. acuminatus) และปลาโนรีเกล็ด (H. diphreutes)  มาก  แต่มีลำตัวทางด้านท้ายเป็นสีเหลืองนวล  จะงอยปากแหลมยาวกว่า ครีบหางมีสีดำ และสีครีบหางจะคล้ำและมีรอยคล้ายเขม่าที่บริเวณครีบหลัง  ลักษณะเกล็ดแลดูเรียบเป็นมันเงา
มีความยาวเต็มที่ประมาณ 22 เซนติเมตร พบกระจายพันธุ์ทั่วไปในแถบอินโด-แปซิฟิก ในน่านน้ำไทยจะได้พบในด้านทะเลอันดามัน ในต่างประเทศ พบได้กว้างขวางมาก ตั้งแต่ มหาสมุทรอินเดีย, อ่าวแคลิฟอร์เนีย, อเมริกาใต้, ฮาวาย, ทะเลญี่ปุ่น, ไมโครนีเซีย, แอฟริกา  หากินอยู่ตามแนวปะการังเช่นเดียวกับปลาผีเสื้อ และสามารถหากินได้ลึกถึงหน้าดินในความลึกถึง 182 เมตร   ซ้ำยังมีพฤติกรรมออกหากินในเวลากลางวันเช่นเดียวกัน แต่เป็นปลาที่มักอาศัยอยู่ตามลำพังหรือไม่ก็เป็นคู่หรือเป็นฝูงเล็ก ๆ  โดยกินฟองน้ำเป็นอาหารหลัก และสัตว์น้ำทั่วไปขนาดเล็ก
ปลาวัยอ่อนมีขนาดค่อนข้างใหญ่ แต่ลำตัวโปร่งใส ใช้ชีวิตคล้ายกับแพลงก์ตอนคือ จะถูกกระแสน้ำพัดพาลอยไปไกลจากถิ่นกำเนิด จึงทำให้การแพร่กระจายพันธุ์เป็นไปอย่างกว้างขวาง
นิยมเลี้ยงเป็นปลาสวยงามเช่นเดียวกับปลาผีเสื้อหรือปลาโนรี และสามารถเลี้ยงรวมกันได้ ซึ่งในวัฒนธรรมร่วมสมัย ปลาโนรีเทวรูปได้ถูกสร้างเป็นตัวละครตัวหนึ่งในภาพยนตร์การ์ตูนเรื่อง Finding Nemo ของวอลต์ ดีสนีย์ ออกฉายในปี ค.ศ. 2003 โดยเป็นหัวหน้าฝูงปลาชื่อ กิลด์ (ให้เสียงพากย์โดย วิลเลม ดาโฟ) ในตู้กระจกภายในคลินิกทันตแพทย์
ปลาโนรีเทวรูป ยังมีชื่อเรียกอื่น ๆ อีก ได้แก่ "ปลาผีเสื้อหนัง" หรือ "ปลาโนรีหนัง"
ดูเพิ่ม

วงศ์ปลาผีเสื้อ
ปลาโนรี
แหล่งข้อมูลอื่น

รูปและข้อมูลจาก Fishbase.org
สมเด็จพระสัมพันธวงศ์เธอ เจ้าฟ้าทองคำ

| สมเด็จพระสัมพันธวงศ์เธอ เจ้าฟ้าทองคำ |
| --- | --- |
สมเด็จพระสัมพันธวงศ์เธอ เจ้าฟ้าชั้นตรี
ประสูติ: พ.ศ. 2304
สิ้นพระชนม์: ในรัชกาลที่ 1
พระสวามี: สมเด็จพระเจ้ากรุงธนบุรี
ราชวงศ์: ธนบุรี (เสกสมรส) จักรี (สถาปนา)
พระบิดา: พระอินทรรักษา (เสม)
พระมารดา: สมเด็จพระเจ้าพี่นางเธอ เจ้าฟ้ากรมพระเทพสุดาวดี
| ธรรมเนียมพระยศของ เจ้าฟ้าทองคำ |
| --- | --- |
การทูล: ใต้ฝ่าพระบาท
การแทนตน: ข้าพระพุทธเจ้า
การขานรับ: พ่ะย่ะค่ะ/เพคะ
สมเด็จพระสัมพันธวงศ์เธอ เจ้าฟ้าทองคำ (พ.ศ. 2304 — ไม่ทราบปี) เป็นพระธิดาในสมเด็จพระเจ้าพี่นางเธอ เจ้าฟ้ากรมพระเทพสุดาวดี กับพระอินทรรักษา (เสม) และเคยรับราชการฝ่ายในเป็นเจ้าจอมในสมเด็จพระเจ้ากรุงธนบุรี
พระประวัติ

สมเด็จพระสัมพันธวงศ์เธอ เจ้าฟ้าทองคำ มีพระนามเดิมว่า ทองคำ ประสูติเมื่อปี พ.ศ. 2304  เป็นพระธิดาในสมเด็จพระเจ้าพี่นางเธอ เจ้าฟ้ากรมพระเทพสุดาวดีกับพระอินทรรักษา (เสม) เมื่อเจริญพระชันษาขึ้น พระชนนีได้ถวายพระองค์เข้ารับราชการเป็นเจ้าจอมฝ่ายในในสมเด็จพระเจ้ากรุงธนบุรี
เมื่อพระบาทสมเด็จพระพุทธยอดฟ้าจุฬาโลกมหาราชปราบดาภิเษกขึ้นเป็นปฐมกษัตริย์แห่งกรุงรัตนโกสินทร์แล้ว ได้ทรงพระกรุณาโปรดเกล้าฯ สถาปนาเจ้าจอมทองคำ ซึ่งเป็นพระราชภาคิไนยขึ้นเป็นสมเด็จพระเจ้าหลานเธอ เจ้าฟ้าฝ่ายในพระองค์หนึ่ง ประทับ ณ พระตำหนักเขียวเบื้องหลังหมู่พระมหามณเทียรร่วมกับพระมารดา พระองค์ไม่มีเจ้ากรมต่างหาก แต่เป็นสังกัดในกรมพระเทพสุดาวดี จนสิ้นพระชนม์ในรัชกาลพระบาทสมเด็จพระพุทธยอดฟ้าจุฬาโลกมหาราชนั้นเอง แต่ไม่ปรากฏว่าเป็นปีใด
เฮ็นริก ลอช็อน

เฮ็นริก เอ็ดเวิร์ด ลอช็อน (สวีเดน: Henrik Edward Larsson; เกิดเมื่อวันที่ 20 กันยายน 1971) สัญชาติสวีเดน ที่เมือง Helsingborg ในประเทศสวีเดน ในปี 1988-1992 ลอช็อน ได้เริ่มอาชีพการค้าแข้งกับสโมสร โฮแกบอร์ก กับทีมบ้านเกิดของเขาด้วยวัย 17 ปี ตลอดการค้าแข้งกับสโมสร โฮแกบอร์ก ลงสนาม 63 นัด ทำประดูได้ 23 ประตู
ในปี 1992-1993 ลอช็อน ได้ย้ายไปร่วมทีมแบบไม่มีค่าตัวกับสโมสร เฮลซิงบอร์ก  โดยเขาสร้างสถิติอันน่าทึ้งด้วยการยิงประตูไป 48 ประตู จากการลงสนามเพียง 52 นัด ทำให้ลอช็อนเป็นที่จับตามองจากสโมสรต่างๆ ในต่างแดน ในปี 1993 ได้ย้ายไปสโมสรกังหันลม เฟเยนูร์ด รอตเทอร์ดัม ในลีก ฮอลแลนด์ ด้วยค่า 295,000 ปอนด์ (ราว 12 ล้านบาท) โดยลงสนามให้กับทีมกังหันลมไป 101 นัด ทำประตูได้ 26 ประตู
ในปี 1997 ลอช็อน ได้ย้ายร่วมทีม "ม้าลายเขียวขาว" กลาสโกว์ เซลติก ภายใต้การคุมทีมของ วิม เจนเซน ในขณะนั้น ด้วยค่าตัว 650,000 ปอนด์ (ราว 27 ล้านบาท ) และ ลาร์สสัน อยู่ค้าแข้งพา เซลติก คว้าแชมป์สก็อตติชพรีเมียร์ลีกถึง 4 สมัยตลอด 7 ปี ลงสนามในนามเซลติกไป 221 นัด ทำประตูได้ 174 ประตู
ในปี 2003 ลอช็อนได้หมดสัญญากับเซลติกและถูกปล่อยตัวฟรี ในขณะนั้น ลอช็อน ด้วยวัย 32 ปี ได้รับข้อเสนอจาก บาร์เซโลนา เป็นสัญญาระยะเวลา 1 ปี ซึ่งเขาลงสนามไป 40 นัด ยิงได้ 13 ประตู คว้าแชมป์ ลาลิกา 2 สมัย รวมถึง ยูฟ่า แชมเปียนส์ลีก อีกสมัย
ในปี 2006 ลอช็อน ได้ย้ายกลับมาเล่นให้กับ โฮแกบอร์ก สโมสรบ้านเกิดอีกครั้งในระยะเวลา 3 ปี ลงสนามไป 84 นัด ยิงได้ 38 ประตู และในปี 2007 ลอช็อนได้โอกาสย้ายไปเล่นให้กับ แมนเชสเตอร์ยูไนเต็ด ด้วยสัญญายืมตัวชั่วคราว 3 เดือน (เนื่องจากกองหน้าบาดเจ็บพร้อมกัน) ลงสนามให้ปิศาจแดง 7 นัด 3 ประตู ในช่วงบั้นปลาย ลาร์สสันกลับมาบ้านเกิดอีกครั้ง และลงสนามให้ โฮแกบอร์ก 2 นัดในปี 2013 ด้วยวัย 41 ปี และแขวนสตั๊ดอย่างเป็นทางการกับสโมสรต้นกำเนิดของเขาเอง
แหล่งข้อมูล

1 2 3  Hugman, Barry J., บ.ก. (2007). The PFA Footballers' Who's Who 2007–08. Mainstream Publishing. p. 241. ISBN 9781845962463.
[ลิงก์เสีย]
[ลิงก์เสีย]
| ด ค กรองเท้าทองคำยุโรป |
| --- | --- |
L'Équipe award:  1967–68: เอวแซบียู  1968–69: Zhekov  1969–70: มึลเลอร์  1970–71: Skoblar  1971–72: มึลเลอร์  1972–73: เอวแซบียู  1973–74: Yazalde  1974–75: Georgescu  1975–76: Kaiafas  1976–77: Georgescu  1977–78: Krankl  1978–79: Kist  1979–80: Vandenbergh  1980–81: Slavkov  1981–82: Kieft  1982–83: Gomes  1983–84: รัช  1984–85: Gomes  1985–86: ฟัน บัสเติน  1986–87: Cămătaru / Polster  1987–88: Çolak  1988–89: Mateuț  1989–90: Sánchez & Stoichkov  1990–91: Pančev 
Unofficial:  1991–92: McCoist  1992–93: McCoist  1993–94: Taylor  1994–95: Avetisyan  1995–96: Endeladze 
ESM award:  1996–97: โรนัลโด  1997–98: Machlas  1998–99: Jardel  1999–2000: ฟิลลิปส์  2000–01: ลอช็อน  2001–02: Jardel  2002–03: Makaay  2003–04: อ็องรี  2004–05: อ็องรี & ฟอร์ลัน  2005–06: Toni  2006–07: ตอตตี  2007–08: เซ. โรนัลโด  2008–09: ฟอร์ลัน  2009–10: เมสซิ  2010–11: เซ. โรนัลโด  2011–12: เมสซิ  2012–13: เมสซิ  2013–14: เซ. โรนัลโด & ซัวเรซ  2014–15: เซ. โรนัลโด  2015–16: ซัวเรซ  2016–17: เมสซิ  2017–18: เมสซิ  2018–19: เมสซิ  2019–20: อิมโมบีเล  2020–21: แลวันดอฟสกี  2021–22: แลวันดอฟสกี  2022–23: โฮลัน  2023–24: เคน
เรดสวอน

2024 South Korean television series
| เรดสวอน |
| --- | --- |

ฮันกึล: 화인가 스캔들
ความหมายตามตัวอักษร: Hwain Family Scandal
อาร์อาร์: Hwa-inga seukaendeul 
เอ็มอาร์: Hwain'ga sŭk'aendŭl 
 
แนว:   โรแมนติก  ละครแก้แค้น 
บทประพันธ์: ชเว ยุน-จอง [ko]
กำกับโดย: พัก ฮง-กยุน
แสดงนำ:   คิม ฮา-นึล  เรน 
ดนตรีโดย: อี จี-ยง
ประเทศแหล่งกำเนิด: เกาหลีใต้
ภาษาต้นฉบับ: เกาหลี
จำนวนตอน: 10
การผลิต
ผู้จัดละคร: แฮม จิน  คิม ยอง-ชาน
ควบคุมงานสร้าง: จอง แท-วอน  คิม อู-แท็ก  จาง คยอง-อิก
บริษัทผู้ผลิต:   Studio&NEW  Taewon Entertainment 
ออกอากาศ
สถานีโทรทัศน์: ดิสนีย์+
ออกอากาศ: 3 กรกฎาคม ค.ศ. 2024 (2024-07-03) – 31 กรกฎาคม ค.ศ. 2024 (2024-07-31)
เรดสวอน เป็นละครโทรทัศน์แนวโรแมนติก ดราม่าการแก้แค้นของเกาหลีใต้ที่เขียนบทโดย ชเว ยุน-จอง [ko] กำกับโดย พัก ฮง-กยุน และนำแสดงโดย คิม ฮา-นึล และ เรน ออกอากาศครั้งแรกบน ดิสนีย์+ เมื่อวันที่ 3 กรกฎาคม ค.ศ. 2024
เรื่องย่อ

เรดสวอน เล่าเรื่องของโอ วัน-ซู หญิงสาวที่เกิดมาในครอบครัวที่ยากจน ซึ่งพลิกชีวิตของเธอและกลายเป็นนักกอล์ฟระดับโลก จนได้รับความสนใจจากหลาย ๆ คน รวมถึงสามีในอนาคตของเธอ คิมยอง&กุก ทายาทของ Hwain Group วันซูพยายามดิ้นรนเพื่อชำระหนี้ของแม่ เธอจึงตกลงแต่งงานกับยงกุก แต่ไม่นานเธอก็รู้สึกไม่มีความสุขเมื่อรู้ว่าสามีของเธอมีชู้
นักแสดงและตัวละคร > ตัวละครหลัก

คิม ฮา-นึล รับบท โอ วัน-ซู
เรน รับบท ซอ โดยุน
นักแสดงและตัวละคร > ตัวละครรอง

จอง คยู-วุน รับบท คิม ยง-กุก
ซอ อี-ซุก รับบท พัค มิ-รัน
ยุน เจ-มุน รับบท ฮัน ซัง-อิล
คิ อึน-แซ รับบท จาง แท-รา
โก ยุน รับบท คิม ยง-มิน
คิม ยุน-จี รับบท ซอ จี-ยุน
การผลิตและการออกอากาศ

ในเดือนพฤษภาคม ค.ศ. 2023 ดิสนีย์+ ได้ยืนยันว่า คิม ฮา-นึล และ เรน จะนำแสดงในซีรีส์นี้ พัก ฮง-กยุน ผู้กำกับที่เคยกำกับเรื่อง New Heart (2007), Queen Seondeok (2009) และ The Greatest Love (2011) และชเว ยุน-จอง ผู้เขียนบทที่เคยเขียนบทเริ่อง Three Sisters (2010) และ Only Love (2014) รับหน้าที่กำกับและเขียนบทตามลำดับ Studio&NEW และ Taewon Entertainment ดูแลการผลิต
ซีรีส์นี้จะออกอากาศบน ดิสนีย์+ ในวันที่ 3 กรกฎาคม ค.ศ. 2024 โดยมีทั้งหมด 10 ตอน นอกจากนี้ยังสตรีมบน Hulu ในประเทศสหรัฐ
แหล่งข้อมูลอื่น

เรดสวอน ใน ดิสนีย์+
เรดสวอน ที่อินเทอร์เน็ตมูวีเดตาเบส
เรดสวอน ที่ฮันซีเนมา
ปวีณ ภูริจิตปัญญา

| ปวีณ ภูริจิตปัญญา |
| --- | --- |

สารนิเทศภูมิหลัง
เกิด: พ.ศ. 2521
อาชีพ: ผู้กำกับภาพยนตร์ ผู้กำกับมิวสิกวิดีโอ ผู้กำกับหนังโฆษณา ดีเจ @Chill 89 fm ช่วง ชิล ชวน ชม
สังกัด: จีทีเอช จีดีเอช ห้าห้าเก้า
ฐานข้อมูล
IMDb
ThaiFilmDb
ปวีณ ภูริจิตปัญญา หรือ กัญจน์ ภูริจิตปัญญา (ชื่อเล่น กอล์ฟ) เกิดเมื่อปี พ.ศ. 2521 เป็นผู้กำกับภาพยนตร์ จบการศึกษาจากคณะนิเทศศาสตร์ จุฬาลงกรณ์มหาวิทยาลัย สาขาวิชาภาพยนตร์และภาพนิ่ง เคยกำกับมิวสิกวิดีโอเพลง "ผ่าเหล่า" ของโดม ปกรณ์ ลัม ที่เคยได้รับการเสนอชื่อเข้าชิงรางวัลเอ็มทีวี เอเชีย อวอร์ดส หลังจากนั้นก็กำกับภาพยนตร์โฆษณาครั้งแรกให้กับบริษัทฟีโนมีนา ยังเป็นผู้กำกับมิวสิกวิดีโอเพลง “หึง” ของวงดีทูบี
ได้รับการเสนอชื่อเข้าชิงรางวัล Channel V Music Video Awards ในสาขา Visual Effect จาก ฉากแผ่นดินถล่มในมิวสิกวิดีโอเพลง “ใช้เบอร์เดิม” ของ แดน-บีม และมิวสิกวิดีโอยอดเยี่ยมจากเพลง “Say Hi” ของฟิล์ม รัฐภูมิ หลังจากนั้นกำกับมิวสิกวิดีโอเพลง “ช่างไม่รู้เลย” เพลงประกอบภาพยนตร์ เพื่อนสนิท
ในปี พ.ศ. 2550 กำกับภาพยนตร์เรื่องแรกคือ บอดี้ ศพ19 ต่อจากนั้นมีผลงานกำกับในปี พ.ศ. 2551 ภาพยนตร์เรื่อง สี่แพร่ง ตอน “ยันต์สั่งตาย” และในปี พ.ศ. 2552 ใน ห้าแพร่ง ในตอน “หลาวชะโอน” ต่อมาในปี พ.ศ. 2553 ได้กำกับมิวสิกวิดีโอ “เหงาปาก” ของวงเค-โอติก และในปี พ.ศ. 2555 ได้กำกับมิวสิกวิดีโอ "Dirty Party" ของวง 3.2.1
ผลงาน > กำกับภาพยนตร์

บอดี้ ศพ19 (2550)
สี่แพร่ง (2551) ตอน “ยันต์สั่งตาย”
ห้าแพร่ง (2552) ตอน “หลาวชะโอน”
รัก 7 ปี ดี 7 หน (2555) ตอน “14”
โกสต์แล็บ..ฉีกกฎทดลองผี (2564) เน็ตฟลิกซ์
อนาฅต' (2567) เน็ตฟลิกซ์
ผลงาน > การแสดง

บอดี้ ศพ19 (2550) รับบท เจ้าหน้าที่นิติเวช
สี่แพร่ง (2551) ตอน "ยันต์สั่งตาย" รับบท ผีหงิด (ให้เสียง)
มหาวิทยาลัยเนชั่น

| --- | --- |

ชื่อย่อ: มนช. / NTU
คติพจน์: มหาวิทยาลัยเนชั่นมุ่งสร้างเสริมการเรียนรู้ด้วยมืออาชีพ และสนับสนุนการใฝ่เรียนรู้ต่อเนื่อง
ประเภท: สถาบันอุดมศึกษาเอกชน
สถาปนา: 26 มกราคม พ.ศ. 2531 (37 ปี)
นายกสภาฯ: ศ.(วุฒิคุณ) ดร.นพ.พรเทพ ศิริวนารังสรรค์
อธิการบดี: ผศ.ดร.กฤษฎา ตันเปาว์
ผู้ศึกษา: 551 คน (2566)
ที่ตั้ง: มหาวิทยาลัยเนชั่น  444 หมู่ 2 ถนนวชิราวุธดำเนิน ตำบลพระบาท อำเภอเมืองลำปาง จังหวัดลำปาง 52000
สี: ██ สีฟ้า
เว็บไซต์: www.nation.ac.th
มหาวิทยาลัยเนชั่น  (อังกฤษ: Nation University) เดิมชื่อ มหาวิทยาลัยโยนก เป็นมหาวิทยาลัยเอกชนในจังหวัดลำปาง ที่เปิดสอนในระดับปริญญาตรี และปริญญาโท
ประวัติ

มหาวิทยาลัยเนชั่น เดิมมีชื่อเรียกว่า “วิทยาลัยโยนก” ได้รับอนุมัติจากทบวงมหาวิทยาลัยให้เปิดการเรียนการสอนตั้งแต่ปี พ.ศ. 2531 ดำเนินการโดยมูลนิธิโยนก วิทยาลัยโยนกได้รับอนุญาตจากสำนักงานคณะกรรมการการอุดมศึกษาให้เปลี่ยนประเภทจากวิทยาลัยเป็น “มหาวิทยาลัยโยนก” เมื่อวันที่ 23 สิงหาคม 2549 และต่อมาเมื่อวันที่ 30 พฤศจิกายน พ.ศ. 2554 กระทรวงศึกษาธิการโดยคำแนะนำของคณะกรรมการการอุดมศึกษาอนุญาตให้เปลี่ยนชื่อเป็น “มหาวิทยาลัยเนชั่น” และโอนใบอนุญาตให้บริษัท เนชั่น ยู จำกัดเป็นผู้ดำเนินการ
คณะ

มหาวิทยาลัยเนชั่นเป็นสถาบันอุดมศึกษาเอกชนของจังหวัดลำปางที่เปิดการเรียนการสอนตั้งแต่ปี พ.ศ. 2531 มีผู้สำเร็จการศึกษามากกว่า 8,444 คน และเปิดศึกษานอกสถานที่ตั้งที่ศูนย์เนชั่นบางนา ปัจจุบันจัดการเรียนการสอนที่ครอบคลุมหลักสูตรทางด้านวิทยาศาสตร์สุขภาพวิทยาศาสตร์เทคโนโลยี สังคมศาสตร์และมนุษยศาสตร์ ในคณะและหลักสูตรต่างๆ ดังนี้
คณะพยาบาลศาสตร์
หลักสูตรพยาบาลศาสตรบัณฑิต
หลักสูตรประกาศนียบัตรผู้ช่วยพยาบาล
คณะทันตแพทยศาสตร์
หลักสูตรทันตแพทยศาสตรบัณฑิต
คณะเทคนิคการแพทย์
หลักสูตรวิทยาศาสตรบัณฑิต สาขาเทคนิคการแพทย์
คณะบริหารธุรกิจและรัฐประศาสนศาสตร์
หลักสูตรบริหารธุรกิจมหาบัณฑิต
หลักสูตรศึกษาศาสตรมหาบัณฑิต สาขาการบริหารการศึกษา
สถานที่

มหาวิทยาลัยเนชั่น จัดภูมิทัศน์และการใช้ชีวิตในมหาวิทยาลัยเป็น “อุทยานการศึกษา” มีสิ่งอำนวยความสะดวกด้านต่าง ๆ อาทิ ห้องสมุด หอพักนิสิตชาย หอพักนิสิตหญิง ห้องปฏิบัติการคอมพิวเตอร์ห้องปฏิบัติการทางวิทยาศาสตร์ที่พร้อมสำหรับการให้บริการ สำหรับการเรียนการสอนการวิจัย และการเรียนรู้